BibTeX

BibTeX is programmatuer (Ingelsk:software) om literatuerlisten oan te lizzen en te brûken binnen LaTeX-dokuminten.

BibTeX is makke troch Oren Patashnik en Leslie Lamport yn 1985.

Middels BibTeX kin men yn in LaTeX-dokumint referinsjes oanhelje om automatysk in literatuerlist yn it dokumint te setten. Mei ferskillende bibliografy-stilen kin men de lay-out fan de referinsjes yn de tekst en fan de literatuerlist tige fluch en konsekwint feroarje.

 Dokumintsoarten 
BibTeX ûnderskiedt ferskate dokumintsoarten. Ofhinklik fan it dokuminttype wurdt bepaald hokker fjilden ynfold wurde moatte. Sa hat in artikel yn in wittenskiplik tiidskrift in volume en in number, wylst in boek in publisher hat.

Yn de tabel hjirûnder wurde de dokumintsoarten neamd, mei harren ferplichte fjilden. Neist de ferplichte fjilden, hawwe de soarten ek faak in oantal opsjonele fjilden.

 Dokumintsoarte  Beskriuwing  Ferplichte fjilden article  Artikel yn in wittenskiplik tiidskrift  author, title, journal, year book  In boek mei in útjouwer  author/editor, title, publisher, year booklet  In bondele wurk sûnder útjouwer  title conference  Ferfongen troch inproceedings  inbook  Diel fan in boek, bygelyks in haadstik  author/editor, title, chapter/pages, publisher, year incollection  Diel fan in boek mei eigen titel  author, title, booktitle, publisher, year inproceedings  Artikel yn in konferinsjebondel  author, title, booktitle, year manual  Technyske hantlieding  title mastersthesis  Ofstudearferslach  author, title, school, year misc  Alles wat net yn in oar type past  Neat phdthesis  Dissertaasje  author, title, school, year proceedings  Konferinsjebondel  title, year techreport  Undersyksrapport troch in ynstitút  author, title, institution, year unpublished  Net formeel publisearre  author, title, note

(Bron: LaTeX, A Document Preparation System, Leslie Lamport, 1994.)

 Utwikseljen fan BibTeX-entries 
Der besteane ferskillende manieren om BibTeX-entries (de BibTeX-beskriuwing fan in dokumint) út te wikseljen. Sa jout Citeseer by elk dokumint de BibTeX-beskriuwing. Ek besteane der peer-to-peer-útwikseltsjinsten foar BibTeX-entries, lykas Bibster.

 Keppeling om utens 
 Webstee Bib TeX

Kategory:Bibliografy
Kategory:Softwareprogramma
Kategory:Software út 1985